
REFERAT
privind alipirea parcelelor înscrise în CF nr.68165 Timişoara, din Calea Dorobanţilor nr.54,  în vederea  eliberării autorizaţiei de funcţionare pentru  întabularea construcţiilor 
Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.U32007-5465/14.11.2007 depusă de SC TEMECO S.A. Timişoara, în vederea obţinerii autorizaţiei de funcţionare pentru întabularea construcţiilor.

Terenul în discuţie este situat în Timişoara, Calea Dorobanţilor nr.54 şi este înscris în CF nr.68165 Timişoara cu nr.topo 4495/1/2 în suprafaţă de 705 mp, nr.topo 4495/2/2 în suprafaţă de 425 mp şi nr.topo 4495/3/2 în suprafaţă de 77 mp, teren în proprietatea Statului Român şi face parte din domeniul public al Municipiului Timişoara, în administrarea Consiliului Local.
Conform adreselor de la Serviciul Administrare Fond Funciar nr.UR22007-

5465/04.01.2008, de la Serviciul Juridic cu nr.UR2007-5465/14.12.2007şi de la Direcţia Patrimoniu cu nr.UR2007-5465/19.12.2007  ni se aduce la cunoştinţă că nu există litigii pe rol legate de acest imobil şi nici nu sunt depuse cereri de revendicare.

Conform HCL nr.169/20.02.1996, se menţionează că terenul din această carte funciară, în suprafaţă totală de 1207 mp, este concesionat pe perioada existenţei construcţiilor în favoarea S.C.TEMECO S.A. Timişoara, conform contractului de concesiune nr.1/01.04.1996.

Societatea mai sus amintită este proprietara construcţiilor edificate pe parcelelor cu nr.topo 4495/1/2 în suprafaţă de 705 mp, nr.topo 4495/2/2 în suprafaţă de 425 mp şi nr.topo 4495/3/2 în suprafaţă de 77 mp, teren în proprietatea Statului Român.
SC TEMECO SA solicită avizarea unificării acestor parcele de teren în vederea obţinerii autorizaţiei de funcţionare pentru  inscrierea construcţiilor în cartea funciară.


Se propune deci alipirea parcelelor înscrise înCF nr.68165 Timişoara cu nr.topo 4495/1/2 în suprafaţă de 705 mp, nr.topo 4495/2/2 în suprafaţă de 425 mp şi nr.topo 4495/3/2 în suprafaţă de 77 mp, teren în proprietatea Statului Român, într-o singură parcelă cu nr.topo 4495/1/2-4495/2/2-4495/3/2 în suprafaţă  totală de 1207 mp, teren în proprietatea Statului Român, conform documentaţiei topografice nr.45/2007 întocmită de PFA ing.Rădoi Marin, proiect care face parte integrantă din prezenta hotărâre.

După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de alipire a parcelelor de teren, iar apoi se vor începe demersurile pentru înscrierea operaţiilor de unificare,  a imobilelor în cartea funciară.

